Jou luisterboek vir November is... | Netwerk24
Van laaitie tot politieke kryger, bandiet tot polisiehoof, spioen tot presidensiële lyfwag. Van kleintyd af in Elsies met die ooms wat domino speel en die lyk op die veld het Jeremy Vearey se lewe onvoorspelbare wendings geneem. In 'n eiesoortige Afrikaans skryf hy oor geheime leeskringe, die kerkjeug en die (Afrikaanse)
Kommunistemanifes, sy werk vir MK, en sy tyd op Robbeneiland. In Pollsmoor kook hy onwettige bully beef. (Die resep is ingesluit.)
Toe hulle onverwags vrygelaat word, stap hy saam met Tokyo Sexwale van die hawe af. As Mandela se lyfwag help hy 'n AWB-opstand ontlont, voordat hy saam met die gewese "vyand" deel van die SAPD word. In naelbytoperasies takel hulle Kaapse bendes.
"Dié boek sal jou ontroer, laat lag, laat kopskud en laat nadink, maar bowenal sal dit jou elke nou en dan laat vergeet om asem te haal. 'n Outobiografie wat in die rillerafdeling hoort." – Nathan Trantraal
Jeremy Vearey. Foto: Edrea du Toit
Jeremy Vearey is trots daarop dat hy "Jeremy vannie Elsies" is, 'n Vearey van Tiervlei. Hy het grootgeword tussen sy familie en die res van Elsiesrivier se mense en het hier sy politieke ontwaking gehad.
Hier het hy deel geword van MK, en van hier is hy vir sy verset teen die regering na Robbeneiland gestuur.
Vinnig spring om Fiela se kind klaar te luister!
Intekenare kan tot 31 Oktober na Dalene Matthee se Fiela se kind luister op Netwerk24, voor dit op 1 November deur Jeremy vannie Elsies vervang word.